recursal/SuperWikiNEXT-32B huggingface dataset:
**হুয়াঁউ বাতিস্তা দি ওলিভেইরা ফিগেইরেদু** (পর্তুগিজ: *João Baptista de Oliveira Figueiredo আ-ধ্ব-ব: [ʒu'ɐ̃w ba'tistɐ di oli'vejɾɐ figej'redu]*) (১৫ই জানুয়ারি, ১৯১৮ – ২৪শে ডিসেম্বর, ১৯৯৯) ব্রাজিলের একজন চার-তারকাবিশিষ্ট সামরিক জেনারেল, যিনি ১৯৭৯ সালে থেকে ১৯৮৫ সাল পর্যন্ত ব্রাজিলের রাষ্ট্রপতি ছিলেন।

ফিগুইরেদু সেনাবাহিনীতে যোগ দিয়ে ১৯৪৪ সালে ক্যাপ্টেন ও ১৯৫২ সালে মেজর পদে উন্নীত হন। ১৯৬৪ সালে ব্রাজিলে যে সামরিক ক্যু ঘটে, ফিগুইরেদু তার অন্যতম পরিকল্পক ছিলেন। এই ক্যু-এর পর ২১ বছর ধরে ব্রাজিলে সামরিক শাসন চলে। এই সামরিক শাসনের সময় যে পাঁচ জন সেনা অফিসারকে সেনাবাহিনী থেকে ব্রাজিলের রাষ্ট্রপতি বানানো হয়, ফিগুইরেদু তাদের মধ্যে সর্বশেষ জন ছিলেন। ১৯৬৪ সালের ক্যু-এর সময় তিনি সামরিক বাহিনীর গুপ্তচরদের অগ্রসর প্রশিক্ষণ দিচ্ছিলেন। তাকে কর্নেল বানানো হয় এবং রাষ্ট্রপতি এর্নেস্তু গাইজেউয়ের অধীনে ১৯৭৪ সালে ব্রাজিলের গুপ্তচর সংস্থার প্রধান ছিলেন। তিনি ১৯৭৯ সাল পর্যন্ত এই পদে ছিলেন। জনজীবন ও প্রচারমাধ্যম থেকে দূরত্ব বজায় রাখার জন্য তিনি "নৈঃশব্দ্যের মন্ত্রী" (minister of silence) হিসেবে খ্যাতি লাভ করেন। ১৯৭৯ সালে এর্নেস্তু গাইজেউ তাকে রাষ্ট্রপতি পদে নিয়োগ দেন। তিনি গাইজেউয়ের সমাজতান্ত্রিক ও গণমুখী প্রকল্পগুলি ধরে রাখার প্রয়াস পান এবং দেশে গণতন্ত্র ফিরিয়ে আনার প্রতিশ্রুতি দেন। ক্ষমতা গ্রহণের সময় ব্রাজিলের অর্থনৈতিক অবস্হা ছিল করুণ। মুদ্রাস্ফীতির হার ছিল ৪০%-এরও বেশি এবং অর্থনৈতিক বৈষম্য প্রকট রূপ ধারণ করেছিল। এগুলির সমাধান করতে তিনি শ্রমিকদের আয় বাড়ানো, ব্রাজিলের মুদ্রার অবমূল্যায়ন করাসহ অনেকগুলি পদক্ষেপ নেন। ১৯৮০ সালে তিনি মাত্‌তু গ্রোসু দু সুল থেকে ৪৭,০০০ হাজার একর জমি বাজেয়াপ্ত করে সেগুলি ১,০০০ ভূমিহীন কৃষকের মধ্যে ভাগ করে দেন। অনেক রাজনৈতিক বন্দীকে ক্ষমা করে দেন এবং বহুদলীয় গণতন্ত্র প্রতিষ্ঠার পথ সুগম করেন। তার আমলের শেষের দিকে সামরিক শাসনের প্রভাব ধীরে ধীরে হ্রাস পেতে থাকে এবং ১৯৮৪ সালে ব্রাজিলে প্রায় ২১ বছর পর আবার একটি রাষ্ট্রপতি নির্বাচন অনুষ্ঠিত হয়। নির্বাচিত রাষ্ট্রপতি জোজে সার্নেইয়ের হাতে ফিগেইরেদু ১৯৮৫ সালে ক্ষমতা হস্তান্তর করেন।
**নিকোলাস অ্যাডামস উইলিয়ামস** (জন্ম:১৬ অক্টোবর ১৯৮৬) একজন পেশাদার ফুটবলার। তিনি লিগ ওয়ান ক্লাব নর্দাম্পটনের উইঙ্গার ও উইংব্যাক অবস্থানে খেলেন। ইংল্যান্ডে জন্ম নিলেও অনূর্ধ্ব-২১ ফুটবলে তিনি ওয়েলসের প্রতিনিধিত্ব করেন।

অ্যাডামস বারিতে তার পেশাগত কর্মজীবন শুরু করেছিলেন। এ নিয়ে মোট তিনবার তিনি এ ক্লাবে যোগদান করেছেন। লেস্টার সিটি, ব্রেন্টফোর্ড, রোশডেল, ক্রোলি টাউন এবং কার্লাইল ইউনাইটেডেও তিনি খেলেছেন।

খেলোয়াড়ি জীবন
---------------

### বারি

২০০৭ সালে বারি দলের হয়ে অ্যাডামস খেলছেন
অ্যাডামস বৃহত্তর ম্যানচেস্টারের বোল্টনে জন্মগ্রহণ করেন। অ্যাডামস বারির যুব উন্নয়ন কর্মসূচিতে যোগদান করে দ্রুতই নিজের সফলতার স্বাক্ষর প্রদর্শন করেন। ডার্লিংটন ক্লাবের বিরুদ্ধে ২০০৫ সালের অক্টোবরে অভিষেক ম্যাচে একমাত্র গোল করে তিনি আলোচনার কেন্দ্রবিন্দুতে চলে আসেন। ক্রিস কাসপার তার ক্রীড়ানৈপুণ্যের ব্যাপক প্রশংসা করেন। তিনি বলেন, "তরুণ নিকি অ্যাডামস আমাকে অভিভূত করেছে। সে এই খেলা নিয়ে অনেক কষ্ট করেছে। নিজের দলের জন্য বিরাট কিছু করার ক্ষমতা সে দেখিয়েছে এবং তার গোলটিও ছিল চিত্তাকর্ষক।  অ্যাডামস বারিতে ক্রমশই নিয়মিত হয়ে ওঠেন। ২০০৬ সালের ২৬ আগস্ট গ্রিমসবি টাউন-এর বিপক্ষে ৩-০ জয়ের ম্যাচে অ্যাডামস তার দ্বিতীয় গোলটি করেন। মৌসুম শেষে অ্যাডামস নতুন চুক্তিতে স্বাক্ষর করেন। পরবর্তী মৌসুমে অ্যাডামস দ্রুতই গোলের বন্যা বইয়ে দেন। এ মৌসুমে তিনি বারটি গোল করেন। বার্নেট ২০০৭ সালের ৩ নভেম্বর ৩-০ জয়ের ম্যাচে তিনি মৌসুমের প্রথম গোল করেন। অতঃপর অ্যাডামসকে ম্যান অব দ্য ম্যাচ ঘোষণা করা হয় এবং কাসপার ফের তার প্রশংসা করেন। মৌসুমের শেষে তিনি বর্ষসেরা তরুণ ফুটবলার নির্বাচিত হন। অ্যাডামসকে বারি নতুন চুক্তিতে আবদ্ধ হওয়ার প্রস্তাব দিয়েছিলো। কিন্তু অ্যাডামস সে প্রস্তাব প্রত্যাখ্যান করেন।

### লেস্টার সিটি

অ্যাডামস ১,০০,০০০ ইউরো বেতনে লেস্টার সিটিতে যোগদান করেন। এই পারিশ্রমিক বেড়ে সম্ভবত ২,২৫,০০০ ডলার হয়েছিল। ২০০৮ সালের ১ জুলাই অ্যাডামস তিন বছর মেয়াদী চুক্তি স্বাক্ষর করেন। লেস্টার সিটিতে যোগদানের তিন মাস পর ক্লাবটিকে অ্যাডামসের জন্য ১,০০,০০০ ইউরো পরিশোধ করতে বলা হয়েছিল। নাইজেল পিয়ারসন মাইকেল মরিসন ও লয়েড ডিয়ার-এর পরে তৃতীয় খেলোয়াড় হিসেবে একই দিনে অ্যাডামসকে চুক্তি স্বাক্ষর করান। স্টকপোর্টের বিরুদ্ধে লিগ কাপ ম্যাচে ২০০৮ সালের ১২ আগস্ট তিনি অভিষেক ম্যাচে খেলেন। ২৩ আগস্ট ট্রানমেরের বিরুদ্ধে ৩-১ জয়ের ম্যাচে তিনি ভূমিকা রাখেন।

তথ্যসূত্র
---------

1. ↑  "Club list of registered players: As at 19th May 2018" (পিডিএফ)। English Football League। পৃষ্ঠা 103। সংগ্রহের তারিখ ১৫ জুন ২০১৮।
2. ↑  Hugman, Barry J. সম্পাদক (২০১০)। *The PFA Footballers' Who's Who 2010–11*। Edinburgh: Mainstream Publishing। পৃষ্ঠা 14। আইএসবিএন 978-1-84596-601-0।
3. ↑  "Nicholas Adams"। Bury F.C.। ২৬ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ১৩ ডিসেম্বর ২০১৮।
4. ↑  "Bury 1-0 Darlington"। 15 অক্টোবর, 2005 – news.bbc.co.uk-এর মাধ্যমে।  এখানে তারিখের মান পরীক্ষা করুন: `|তারিখ=` (সাহায্য)
5. ↑  "Casper delight at first Bury win"। 16 অক্টোবর, 2005 – news.bbc.co.uk-এর মাধ্যমে।  এখানে তারিখের মান পরীক্ষা করুন: `|তারিখ=` (সাহায্য)
6. ↑  "Archive news from the Bury Times"। *www.burytimes.co.uk*।

বহিঃসংযোগ
---------


উইকিমিডিয়া কমন্সে **নিকি অ্যাডামস** সংক্রান্ত মিডিয়া রয়েছে।

* বুরি ফুটবল ক্লাবের ওয়েবসাইটে নিকি অ্যাডামস  ওয়েব্যাক মেশিনে আর্কাইভকৃত ২৬ মার্চ ২০১৯ তারিখে (ইংরেজি)
* সকারওয়েতে নিকি অ্যাডামস (ইংরেজি) উইকিউপাত্তে এটি সম্পাদনা করুন
তিকিনা প্রণালী দিয়ে পারাপার। ওপারে সান পেদ্রো চোখে পড়ছে।
**তিকিনা প্রণালী** হল দক্ষিণ আমেরিকার তিতিকাকা হ্রদের উত্তরের বড় অংশ *লাগো গ্রান্দে* ও দক্ষিণের ছোট অংশ *লাগো পেকেনিয়ো*র মধ্যবর্তী সঙ্কীর্ণ একটি জলপথ। স্থানে স্থানে এটি এতটাই সঙ্কীর্ণ যে মাত্র ৮০০ মিটার চওড়া। তবে প্রণালীটি যথেষ্ট গভীর। এর সর্বনিম্ন গভীরতা হল ২১ মিটার।

এটি দেশ হিসেবে বলিভিয়ার অঙ্গ। এর দুই পারে সান পেদ্রো ও সান পাবলো শহর দুটি অবস্থিত। প্রশাসনিকভাবে এই প্রণালী বলিভিয়ার লা পাজ বিভাগের অন্তর্গত মানকো কাপাক প্রদেশের সান পেদ্রো পুরসভার অধীন। বলিভিয়ার রাজধানী লা পাজ থেকে কোপাকাবানা উপদ্বীপে যাওয়ার বাস্তবে সরাসরি কোনও রাস্তা নেই। দক্ষিণের হ্রদটি পুরো ঘুরে যাওয়ার একটি রাস্তা হওয়া সম্ভব ছিল বটে, কিন্তু তার একটা বিরাট অংশই পেরুর মধ্য দিয়ে যেতে হবে। তাই কোপাকাবানা উপদ্বীপের সান পেদ্রো থেকে তিকিনা প্রণালী পেরিয়ে অপর তীরে সান পাবলো হয়ে লা পাজ যাওয়ার রাস্তাটি শুধু সংক্ষিপ্তই নয়, একমাত্র পথও। যাত্রী ও গাড়ি পরিবহনের জন্য এখানে ফেরি সার্ভিস ব্যবহৃত হয়। ফেরিতে প্রণালীটি পেরোতে ১৫-২০ মিনিট সময় লাগে। এর জন্য যাত্রীপিছু খরচ ১.৫০ বলিভিয়ানো (মোটামুটি ০.১৫ ইউরো বা ১২ ভারতীয় টাকা) ও গাড়িপিছু খরচ ৩০ বলিভিয়ানো (২০১১ সালের মে মাসের হিসেব অনুযায়ী)।

তথ্যসূত্র
---------

1. ↑  Pérez, Pablo. "La Paz to the Straits of Tiquina" *Footprint Travel Guide*.  ওয়েব্যাক মেশিনে আর্কাইভকৃত ২৫ জানুয়ারি ২০১২ তারিখে 2015. সংগৃহীত ১৮ জুন, ২০১৫।
2. ↑  San Pedro de Tiquina (Estrecho). Gobierno Autónomo Departamental de La Paz.[*স্থায়ীভাবে অকার্যকর সংযোগ*] সংগৃহীত ১৮ জুন, ২০১৫।
**চীনে নারীবাদ** বলতে ঐতিহাসিক আন্দোলন ও মতাদর্শের সংগ্রহকে বোঝায় যার লক্ষ্য চীনে নারীদের ভূমিকা ও মর্যাদা পুনর্নির্ধারণ করা। চীনা বিপ্লবের সাথে তাল মিলিয়ে বিংশ শতাব্দীতে চীনে নারীবাদের সূচনা হয়। আধুনিক চীনে নারীবাদ সমাজতন্ত্র ও শ্রেণীগত সমস্যার সাথে ঘনিষ্ঠভাবে জড়িত। কিছু ব্যাখ্যাকারক মনে করেন যে এই ঘনিষ্ঠ মেলামেশা চীনা নারীবাদের জন্য ক্ষতিকর ও যুক্তি দেন যে পার্টির স্বার্থ নারীদের চেয়ে বেশি রাখা হয়েছে।

বিশ্ব অর্থনৈতিক ফোরামের দেশগুলির ২০২০ সালের জেন্ডার গ্যাপ সূচক পরিমাপ অনুযায়ী, লিঙ্গ ব্যবধানে চীন ১০৬তম স্থানে রয়েছে।

ব্যুৎপত্তি
----------

### ১৯৯০-এর দশকে নারীবাদের অনুবাদ

১৯৮৯ সালে, সাতজন বিদেশী চীনা পণ্ডিত একটি নারীবাদী নেটওয়ার্ক দ্য চাইনিজ স্কলারস ফর উইমেনস স্টাডিজ (সিএসডব্লিউএস) গঠন করেন, যার লক্ষ্য ছিল চীনা নারী ও লিঙ্গ অধ্যয়ন প্রচার করা। ১৯৯৪ ও ১৯৯৭ সালে, নেটওয়ার্ক দুটি পশ্চিমা নারীবাদী তত্ত্ব প্রকাশনাকে চীনা ভাষায় অনুবাদ করে এবং এইভাবে চীনা একাডেমিক সম্প্রদায়ের জন্য নারীবাদের ধারণার প্রথম সমকক্ষ-পর্যালোচিত অনুবাদগুলি প্রদান করে। তাদের ১৯৯৪ সালের সহযোগিতায় নারীবাদ কে নু জিং ঝু ই (সিএসডব্লিউএস) নামে অনুবাদ করা হয়েছিল। ১৯৯৭ সালে, বেশিরভাগ সিএসডব্লিউএস সদস্যরা ইমেল ব্যবহার করা শুরু করলে নেটওয়ার্কে একটি বিস্তৃত অনলাইন বিতর্ক হয়েছিল যে নারীবাদকে নু জিং ঝু ইয় নাকি নু কুয়ান জু ই অনুবাদ করা উচিত কিনা।

### নু জিং ঝু ই (女性主义) হিসাবে নারীবাদ

১৯৮০-এর দশকের শুরুতে, স্থানীয় চীনা শিক্ষাবিদরা নারীবাদের চীনা প্রতিরূপ হিসাবে নু জিং ঝু ই ব্যবহার শুরু করেছিলেন।

তথ্যসূত্র
---------

1. ↑  Croll, Elisabeth (২০১৩)। *Feminism and socialism in China*। Routledge। আইএসবিএন 978-0-415-51916-8। ওসিএলসি 820779362।
2. ↑  Croll (1978), 1.
3. ↑  Lin (2006), 127.
4. ↑  Hom (2000), 32.
5. ↑  *Global Gender Gap Report 2020*। World Economic Forum। ২০২০। আইএসবিএন 978-2-940631-03-2।
6. ↑  Min, Dongchao (২০১৬-০৭-১৫)। *Translation and Travelling Theory: Feminist Theory and Praxis in China* (ইংরেজি ভাষায়)। Routledge। আইএসবিএন 978-1-317-00712-8।
এটি গ্রেগরীয় বর্ষপঞ্জী অনুযায়ী ১১৪০-এর দশক। এটি শুরু হয়েছে ১লা জানুয়ারি, ১১৪০ থেকে এবং শেষ হয়েছে ৩১ ডিসেম্বর, ১১৪৯ তারিখে।

ঘটনা
----

### ১১৪০

এই অনুচ্ছেদটি ১১৪০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১১৪১

এই অনুচ্ছেদটি ১১৪১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১১৪২

এই অনুচ্ছেদটি ১১৪২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১১৪৩

এই অনুচ্ছেদটি ১১৪৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১১৪৪

এই অনুচ্ছেদটি ১১৪৪ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১১৪৫

এই অনুচ্ছেদটি ১১৪৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

* দ্বিতীয় ক্রুসেড এর সূচনা হয়।

### ১১৪৬

এই অনুচ্ছেদটি ১১৪৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১১৪৭

এই অনুচ্ছেদটি ১১৪৭ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১১৪৮

এই অনুচ্ছেদটি ১১৪৮ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১১৪৯

এই অনুচ্ছেদটি ১১৪৯ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর
**তিওয়া** আসাম-এর একটি উপজাতি। আসামের নগাঁও, মরিগাঁও এবং কার্বি আংলং জেলাতেই এদের মূল বসতি যদিও কামরূপ জেলা-এর দক্ষিণ-পূর্ব অংশে, লখিমপুর জেলা-এর কয়েকটি গাঁওয়ে এবং যোরহাট-এর কাছে তিতাবরে কিছুসংখ্যক তিওয়ালোক আছে। পূর্বে এই জন-জাতির লোকরা 'লালুং' নামে পরিচিত ছিল যদিও বর্তমানে এরা নিজেকে 'তিওয়া' বলে পরিচয় দেয়। কার্বিদের সাথে তিওয়াদের যথেষ্ট সাদৃশ্য দেখা যায়। অনেকক্ষেত্রে তাঁদের দুটি বিশেষ উপজাতি হিসাবে মনে করা কঠিন। দুটি উপজাতির সামাজিক প্রথা, রীতি-নীতি ইত্যাদির মধ্যে পার্থক্যের থেকে সাদৃশ্যই বেশি।

শ্রেণী বিভাজন
-------------

তিওয়ারা কয়েকটি কুলে বিভক্ত। যেমন: মছরং, কোবঁর, পাটর, মাছেরেং, মাগর, মাদুর, লাদুর, পুরু, ছাগারা, মালৈ, আগারা, চঞ্চর, কচ, চলং, মুনি, মেলাং, লবম ইত্যাদি। এর মধ্যে মছরং এবং মাছরেং কুলকে শ্রেষ্ঠ বলা হয়। উল্লেখ্য প্রতিটি কুলই বহির্বিবাহী। বিশেষ একটি কুলে অন্য একটি বিশেষ কুলের সাথে বৈবাহিক সম্পর্ক করতে এবং রাখতে পারে।

তাঁদের ব্যবহার করা উপাধিসমূহ হচ্ছে:-

বরদ পর্যন্ত , দেউরী ,হুকাই, আমচি ,ড্রঙলি,ফামচঙ,পামচং,মান্তা,লালুং,কোঁয়র,পাটর ইত্যাদি

ধর্ম-বিশ্বাস
------------

তিওয়ারা হিন্দু ধর্মাবলম্বী। অতীতে তাঁদের নিজস্ব ধর্মীয় বিশ্বাস এবং ক্রিয়া-কাণ্ড ছিল যদিও বর্তমানে তাঁরা হিন্দু ধর্ম গ্রহণ করেছে। মহাদেব এবং কেঁচাইখাতী গোসাঁনী তাঁদের আরাধ্য দেব-দেবী। বুধবার তিওয়াদের গুরুবার।

অর্থনৈতিক জীবন এবং শিক্ষা-দীক্ষা
--------------------------------

তিওয়াদের অর্থনৈতিক জীবন আসামের অন্যান্য জনগোষ্ঠীর সাথে এক। তাঁদের বেশিসংখ্যক লোকই কৃষিজীবী। ধান, সরিষা, মাষ, আলু ইত্যাদির চাষ করে তাঁরা জীবন নির্বাহ করেন। অর্থনৈতিক দিকে তিওয়ারা এখনও অনুন্নত। একমতো শিক্ষা-দীক্ষার ক্ষেত্রে অধিক-সংখ্যক তিওয়ালোক পিছিয়ে পড়া।

ভাষা-দোবান
----------

তিওয়াদের নিজস্ব কথিত ভাষা বা দোয়ান আছে যদিও ভৈয়ামর অনেকসংখ্যক তিওয়ালোক তা বদলে ফেলেছে। বর্তমানে অসমীয়া ভাষাকেই তাঁরা মাতৃভাষারূপে ব্যবহার করেছে।

উৎসব-পার্বণ, সাজ-পোশাক ,এবং জীবন-নির্বাহের পদ্ধতি
-------------------------------------------------

উৎসব-পার্বণের ক্ষেত্রে ভৈয়ামের তিওয়ারা স্থানীয় অন্য অসমীয়াদের পালন করা উৎসবকেই পালন করেন। তিওয়াদের জীবন-নির্বাহের পদ্ধতির অসমীয়া ভাষা-ভাষী হিন্দুদের সাথে অনেকটি মিল আছে।

তিয়াদের পরম্পরাগত সাজ-পোশাক ::

১/জচকাই :- তিওয়া মহিলার পরা দখনার মতো চাদর

২/ফাচকাই :- বুকে পরা ফুলাম চাদর

৩/ফাগুড়ি:- তিওয়া পুরুষের মাথায় পরা পাগুড়ি

৪/ফালি:-তিয়াদের পরম্পরাগত গামোচা

৫/ফুইছা লো:- ডিঙিতে পরা পয়সার মনি বা মালা

জনসংখ্যা
--------

বর্তমানে আসামে তিওয়াদের জনসংখ্যা প্রায় দুই লাখ।

তথ্যসূত্র
---------

1. ↑   অসম অভিধান, শান্তনু কৌশিক বরুয়া, বনলতা,২০০১,পৃষ্ঠা-১১০-১১১ (১)

  

টেমপ্লেট:আসামের জনগোষ্ঠী
**হুয়ান কাবানো** (স্পেনীয়: Juan Cabano, স্পেনীয় উচ্চারণ: [xwˈan kaβˈano]; ৮ জুলাই ১৮৯৬ – ১৫ সেপ্টেম্বর ১৯৪৯; **হুয়ান কাবানো** নামে সুপরিচিত) একজন আর্জেন্টিনীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় আর্জেন্টিনো কিলমেস এবং আর্জেন্টিনা জাতীয় দলের হয়ে আক্রমণভাগের খেলোয়াড় হিসেবে খেলেছিলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেছিলেন।

কাবানো ১৯১৪ সালে আর্জেন্টিনার হয়ে আন্তর্জাতিক পর্যায়ে অভিষেক করেছিলেন; আর্জেন্টিনার জার্সি গায়ে তিনি সর্বমোট ৩ ম্যাচে অংশগ্রহণ করেছিলেন। তিনি আর্জেন্টিনার হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন, যেখানে তিনি রানার-আপ হয়েছিলেন।

আন্তর্জাতিক ফুটবল
-----------------

কাবানো কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে আর্জেন্টিনার জাতীয় দলের প্রতিনিধিত্ব করেছিলেন।

ব্যক্তিগত জীবন
--------------

হুয়ান কাবানো ১৮৯৬ সালের ৮ই জুলাই তারিখে আর্জেন্টিনায় জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৪৯ সালের ১৫ই সেপ্টেম্বর তারিখে, আর্জেন্টিনায় ৫৩ বছর বয়সে তিনি মৃত্যুবরণ করেছেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| আর্জেন্টিনা | ১৯১৪ | ১ | ০ |
| ১৯১৬ | ২ | ০ |
| সর্বমোট | ৩ | ০ |

তথ্যসূত্র
---------

1. ↑  "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। *RSSSF* (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।
2. ↑  "Argentina - Squad" [আর্জেন্টিনা - দল]। *worldfootball.net* (ইংরেজি ভাষায়)। ১৯ ডিসেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।

বহিঃসংযোগ
---------

* ওয়ার্ল্ডফুটবল.নেটে হুয়ান কাবানো (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে হুয়ান কাবানো (ইংরেজি) উইকিউপাত্তে এটি সম্পাদনা করুন
**হুয়ান ওস্পিতাল** (স্পেনীয়: Juan Hospital, স্পেনীয় উচ্চারণ: [xwˈan ˌospitˈal]; ১৮৯৩ – ২১ আগস্ট ১৯৫৬) একজন আর্জেন্টিনীয় পেশাদার ফুটবল খেলোয়াড় ছিলেন। ভক্তদের কাছে **পিচিন** ডাকনামে পরিচিত ওস্পিতাল তার খেলোয়াড়ি জীবনের অধিকাংশ সময় রেসিং ক্লাব এবং আর্জেন্টিনা জাতীয় দলের হয়ে আক্রমণভাগের খেলোয়াড় হিসেবে খেলেছিলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেলেছিলেন।

ওস্পিতাল ১৯১২ সালে আর্জেন্টিনার হয়ে আন্তর্জাতিক পর্যায়ে অভিষেক করেছিলেন; আর্জেন্টিনার জার্সি গায়ে তিনি ১৯১৬ সাল পর্যন্ত সর্বমোট ৮ ম্যাচে ১টি গোল করেছিলেন। তিনি আর্জেন্টিনার হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন, যেখানে তিনি রানার-আপ হয়েছিলেন।

আন্তর্জাতিক ফুটবল
-----------------

ওস্পিতাল কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে আর্জেন্টিনার জাতীয় দলের প্রতিনিধিত্ব করেছিলেন।

ব্যক্তিগত জীবন
--------------

হুয়ান ওস্পিতাল ১৮৯৩ সালে আর্জেন্টিনায় জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৫৬ সালের ২১শে আগস্ট তারিখে, আর্জেন্টিনায় তিনি মৃত্যুবরণ করেছেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| আর্জেন্টিনা | ১৯১২ | ২ | ০ |
| ১৯১৩ | ৩ | ১ |
| ১৯১৪ | ১ | ০ |
| ১৯১৫ | ১ | ০ |
| ১৯১৬ | ১ | ০ |
| সর্বমোট | ৮ | ১ |

তথ্যসূত্র
---------

1. ↑  "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। *RSSSF* (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।
2. ↑  "Argentina - Squad" [আর্জেন্টিনা - দল]। *worldfootball.net* (ইংরেজি ভাষায়)। ১৯ ডিসেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।

বহিঃসংযোগ
---------


উইকিমিডিয়া কমন্সে **হুয়ান ওস্পিতাল** সংক্রান্ত মিডিয়া রয়েছে।

* ট্রান্সফারমার্কেটে হুয়ান ওস্পিতাল (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে হুয়ান ওস্পিতাল (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে হুয়ান ওস্পিতাল (ইংরেজি) উইকিউপাত্তে এটি সম্পাদনা করুন
**বঙ্গবন্ধু দারিদ্র্য বিমোচন ও পল্লী উন্নয়ন একাডেমি** হলো বাংলাদেশ সরকার কর্তৃক পরিচালিত একটি শিক্ষা ও গবেষণা প্রতিষ্ঠান। বাংলাদেশের গ্রামাঞ্চলের দারিদ্র্য বিমোচনে এটি কাজ করে থাকে। একাডেমির কার্যালয় ঢাকায় অবস্থিত।

ইতিহাস
------

২০১১ সালের ১৬ নভেম্বর বঙ্গবন্ধু দারিদ্র্য বিমোচন ও পল্লী উন্নয়ন একাডেমি প্রতিষ্ঠিত হয়। বাংলাদেশের প্রধানমন্ত্রী শেখ হাসিনার উদ্যোগে একাডেমিটি প্রতিষ্ঠা করা হয়। স্থানীয় সরকার মন্ত্রণালয়ের অধীনে এটি পরিচালিত হয়। পরিচালনা পর্ষদ স্বায়ত্বশাসিত। ২০১১ সালে বঙ্গবন্ধু দারিদ্র্য বিমোচন ও পল্লী উন্নয়ন একাডেমি আইন-২০১১ পাশ হওয়ার পর এটি চূড়ান্ত হয়।

অবকাঠামো
--------

একাডেমিতে প্রশাসনিক ভবন, ফ্যাকাল্টি ভবন, ২৫০ আসনের অডিটোরিয়াম, ৪টি হোস্টেল, ২টি রেস্ট হাউস, ২টি ক্যাফেটেরিয়াসহ বেশ কয়েকটি ওয়ার্কশপ রয়েছে।

প্রশিক্ষণ
---------

এখানে বিভিন্ন বিষয়ে প্রশিক্ষণ দেওয়া হয়। যেমনঃ

### কারিগরি প্রশিক্ষণ

* প্রাথমিক পর্যায়ে কম্পিউটার ব্যবহার
* মৎস ও চিংড়ি চাষ
* হ্যাচারী ও নার্সারী ব্যবস্থাপনা
* পুকুর ভিত্তিক সমন্বিত খামার ব্যবস্থাপনা
* বসত বাড়িতে সবজি চাষ ও উদ্যান নার্সারী
* স্বল্প ম্মেয়াদী ফল চাষ
* বীজ প্রযুক্তি ও সংরক্ষণ
* হাঁস-মুরগী পালন ও ব্যবস্থাপনা
* গরু ও ছাগল মোটাতাজাকরণ এবং দুগ্ধ উৎপাদন
* হস্তশিল্প ও পোশাক তৈরী

### সাধারণ প্রশিক্ষণ

### বুনিয়াদী প্রশিক্ষণ

প্রায়োগিক গবেষণা
-----------------

বঙ্গবন্ধু দারিদ্র্য বিমোচন ও পল্লী উন্নয়ন একাডেমিতে বিভিন্ন বিষয়ের উপর প্রায়োগিক গবেষণা হয়। যেমনঃ

* কৃষি বিষয়ক
* মৎস্য বিষয়ক
* প্রাণী বিষয়ক

তথ্যসূত্র
---------

1. ↑  "বঙ্গবন্ধু দারিদ্র্য বিমোচন ও পল্লী উন্নয়ন একাডেমি (বাপার্ড)"। *www.bapard.gov.bd*। সংগ্রহের তারিখ ২০১৯-০৯-১৯।
2. ↑  "বঙ্গবন্ধু দারিদ্র্য বিমোচন ও পল্লী উন্নয়ন একাডেমি আইন, ২০১২"। *bdlaws.minlaw.gov.bd*। সংগ্রহের তারিখ ২০১৯-০৯-১৯।
3. ↑  "বঙ্গবন্ধু দারিদ্র্য বিমোচন ও পল্লী উন্নয়ন একাডেমি (বাপার্ড)" `|ইউআরএল=` এর মান পরীক্ষা করুন (সাহায্য)। *http* (ইংরেজি ভাষায়)। সংগ্রহের তারিখ ২০১৯-০৯-১৯। [*স্থায়ীভাবে অকার্যকর সংযোগ*]
4. ↑  "বঙ্গবন্ধু দারিদ্র্য বিমোচন ও পল্লী উন্নয়ন একাডেমি (বাপার্ড)" `|ইউআরএল=` এর মান পরীক্ষা করুন (সাহায্য)। *http* (ইংরেজি ভাষায়)। সংগ্রহের তারিখ ২০১৯-০৯-১৯। [*স্থায়ীভাবে অকার্যকর সংযোগ*]
**বঙ্গবন্ধু উদ্যান** (যা **বেলস পার্ক** নামেও পরিচিত) বাংলাদেশের দক্ষিণের শহর বরিশালে অবস্থিত একটি নগর উদ্যান এবং বিনোদন এলাকা। এই উদ্যানটি বরিশালের সুন্দর এলাকাগুলির একটি, যাতে একটি খেলার মাঠ, হাঁটার পথ, হেলিপ্যাড, প্রচুর গাছ এবং পাশে একটি হ্রদ রয়েছে। বর্তমানে উদ্যানটির মালিকানা গণপূর্ত বিভাগের, তবে রক্ষণাবেক্ষণের দায়িত্বে রয়েছে বরিশাল সিটি কর্পোরেশন।

ইতিহাস
------

১৮৯৬ সালে এনডি বিটসন বেল জেলা ম্যাজিস্ট্রেট হিসেবে দায়িত্বপালন কালে, বরিশালে বাংলার গভর্নর-লেফটেন্যান্ট স্যার আলেকজান্ডার ম্যাকেনজির সফরকে কেন্দ্র করে এই বিস্তৃর্ণ উদ্যান নির্মাণ করেন।  সেই সময়, এটি সিভিল লাইন (আবাসিক এলাকা) এবং নদীর পার্শ্ববর্তী শহররক্ষা বাঁধ সড়ক, উভয়ের মধ্যবর্তী উন্মুক্ত স্থানে নির্মিত হয়েছিল। উদ্যানটির পাশেই কীর্তনখোলা নদীর অবস্থান ছিল এবং নদীর পানি যেন শহরে ঢুকতে না পারে সেই জন্য সারিবদ্ধভাবে ঝাউ আর বোতল পাম গাছ লাগানো হয় যেন মাটি ধুয়ে না যায়। রাস্তার পূর্ব পাশে বসার জন্য সিমেন্টের বেঞ্চ ছিলো। বরিশাল শহরের উন্নয়ন, মুসলিম শিক্ষা ও জনস্বাস্থ্যে বিটসন বেলের অবদানের স্বীকৃতিস্বরূপ উদ্যানটির নাম তার নামানুসারে করা হয়।

উদ্যানটি কয়েক দশক ধরে বরিশাল শহরের প্রধান খেলার মাঠ ছিল এবং সমস্ত ক্রীড়া ও ক্রীড়াবিদদের কার্যক্রম এটিকে কেন্দ্র করে হত। এটি অনেক মহা জনসমাবেশের জন্য ব্যবহৃত হয়েছে যেখানে বঙ্গবন্ধু শেখ মুজিবুর রহমান, জিয়াউর রহমান, হুসেইন মুহাম্মদ এরশাদ, শেখ হাসিনা, খালেদা জিয়াসহ অন্য অনেক জাতীয় নেতা এসেছিলেন এবং মানুষের কাছে বক্তৃতা দিয়েছেন। এছাড়া এখানে বৃক্ষমেলা, বাণিজ্যমেলা, কুচকাওয়াজ সহ বিভিন্ন সামাজিক এবং সাংস্কৃতিক অনুষ্ঠানের আয়োজন করা হয়।

১৯৯৬ সালে বাংলাদেশ সরকার কর্তৃক এই উদ্যানের নাম ‘বঙ্গবন্ধু উদ্যান’ নামকরণ করা হয়। ১৯৭২ সালে বঙ্গবন্ধু শেখ মুজিবুর রহমান এখানে ভাষণ দিয়েছেন, তার আগমনকে স্মরণীয় করে রাখতে এখানে একটি ‘মুক্ত মঞ্চ’ ও ম্যুরাল তৈরি করা হয়।

২০১১ সালে প্রায় কোটি টাকা ব্যয়ে এখানে আলোকসজ্জা ও সোন্দর্য বর্ধনের কাজ করা হয়।

বিবরণ
-----

উদ্যানটি দৈর্ঘ্যে ৫৫০ ফুট ও প্রস্থে ৪৫০ ফুট। উদ্যানটি ঘিরে একটি হাঁটার পথ রয়েছে। উদ্যানের উত্তর পাশে একটি ছোট হ্রদ রয়েছে। উদ্যানের ভেতর বসার জন্য বেঞ্চ ও ছাতি রয়েছে। উদ্যান ও তার চারদিকে বিভিন্ন গাছপালা রয়েছে। এছাড়া উদ্যানের পাশে (সড়কের অপর পাশে) বঙ্গবন্ধু শেখ মুজিবুর রহমানের একটি বড় ম্যুরাল রয়েছে।

চিত্রশালা
---------

* 
* 
* 
*

তথ্যসূত্র
---------

1. ↑  জ্যাক, জেমস চার্লস (১৯১৮)। *Bengal District Gadgeteer : Bakarganj* (ইংরেজি ভাষায়)। কলকাতা: বেঙ্গল সেক্রেটারিয়েট বুক ডিপো। পৃষ্ঠা ১৩০। সংগ্রহের তারিখ ১৩ ফেব্রুয়ারি ২০১৯।
2. ↑  ঘোষ, সুশান্ত (২০ মে ২০১৪)। "বেলস পার্ক থেকে বঙ্গবন্ধু উদ্যান"। *amaderbarisal.com*। ১৮ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০১৯।
3. ↑  রাশিদ, হাবিবুর (১৯৮১)। *Bangladesh District Gazetteer: BAKERGANJ* (পিডিএফ) (ইংরেজি ভাষায়)। ঢাকা: বাংলাদেশ সরকার প্রেস। পৃষ্ঠা ৮০। সংগ্রহের তারিখ ১৩ ফেব্রুয়ারি ২০১৯। [*স্থায়ীভাবে অকার্যকর সংযোগ*]
4. ↑  "বঙ্গবন্ধু উদ্যানে জনসভা মঞ্চ প্রস্তুত"। *কালের কণ্ঠ*। ৭ ফেব্রুয়ারি ২০১৮। সংগ্রহের তারিখ ১৩ ফেব্রুয়ারি ২০১৯।
5. ↑  "বেলস্ পার্ক থেকে বঙ্গবন্ধু উদ্যান | বরিশাল নগরীর ঐতিহাসিক ঘটনার সাক্ষী"। *দৈনিক জনকণ্ঠ*। ১৩ মে ২০১৬। সংগ্রহের তারিখ ১৩ ফেব্রুয়ারি ২০১৯।
**মাইকেল এনডিকো** (জন্ম ২৮ নভেম্বর ১৯৭৭) হলো উগান্ডার প্রাক্তন আন্তর্জাতিক ক্রিকেটার। যিনি ২০০৪-২০১৩ সালে উগান্ডার জাতীয় দলের প্রতিনিধিত্ব করেছিলেন। ডানহাতি উদ্বোধনী ব্যাটসম্যান হিসাবে খেলেছেন তিনি।

এনডিকো ২০০৪ সালে আইসিসি আন্তঃমহাদেশীয় কাপ খেলায় নামিবিয়ার বিপক্ষে উগান্ডার হয়ে আত্মপ্রকাশ করেছিলেন, যা প্রথম শ্রেণির মর্যাদা লাভ করে।  বেঞ্জামিন মুসোকের সাথে ব্যাটিংয়ের উদ্বোধন করে, প্রথম শ্রেণীর ক্রিকেটে উগান্ডার প্রথম বলের মুখোমুখি হওয়ার তিনি বিশেষ অধিকার পেয়েছিলেন এবং আউট হওয়াও প্রথম ছিলেন ( ২৩ রানে লুই বার্গার আউট হন)।  এনডিকোকেকেনিয়ার বিপক্ষে ২০০৪ সালের উগান্ডার দ্বিতীয় এবং শেষ আন্তকন্টিনেন্টাল কাপ ম্যাচে তাকে দলে রাখা হয়েছিল এবং টুর্নামেন্টের ২০০৫ সংস্করণে (কেনিয়ার বিপক্ষেও) তৃতীয় প্রথম শ্রেণির ম্যাচ খেলেছিলেন। এর পরে, আট বছরেরও বেশি সময় ধরে তিনি জাতীয় দলে প্রত্যাবর্তন করেননি, শেষ পর্যন্ত বারমুডায় ২০১৩ বিশ্ব ক্রিকেট লীগ বিভাগীয় তিনটি টুর্নামেন্টের জন্য উগান্ডার দলে ফিরে এসেছিলেন।  তিনিই উগান্ডার একমাত্র যিনি খেলায় অংশগ্রহণ করে ওপেনিংয়ে সাত রান করেছিলেন আর্থার কোব এর বিরুদ্ধে ওমান ।

তথ্যসূত্র
---------

1. ↑  First-class matches played by Michael Ndiko – CricketArchive. Retrieved 23 March 2016.
2. ↑  Namibia v Uganda, ICC Inter-Continental Cup 2004 (Africa Group) – CricketArchive. Retrieved 23 March 2016.
3. ↑  Miscellaneous matches played by Michael Ndiko – CricketArchive. Retrieved 23 March 2016.
4. ↑  Oman v Uganda, ICC World Cricket League Division Three 2013 – CricketArchive. Retrieved 23 March 2016.
**নারায়ণপুর জেলা** মধ্য ভারতের ছত্তিসগড় রাজ্যের ২৮টি প্রশাসনিক জেলার মধ্যে একটি। এটি ২০০৭ সালের ১১ ই মে প্রতিষ্ঠিত দুটি জেলার মধ্যে একটি। এটি পূর্বতন বস্তার জেলা থেকে খোদিত করা হয়েছিল। এই জেলাটির আয়তন ৬৬৪০ বর্গকিমি। ২০০১ স্লাএর জনগণনা অনুযায়ী, জেলার জনসংখ্যা ছিল ১১০,৮০০জন । নারায়ণপুর শহরটি এই জেলার প্রশাসনিক সদর দফতর।  এই জেলাতে ৩৬৬ টি গ্রাম রয়েছে।  এটি বর্তমানে রেড করিডোরের একটি অংশ।

২০১১ সালের জনগণনার অনুসারে এটি ছত্তিশগড়ের সর্বনিম্ন জনবহুল জেলা । 

নারায়ণপুরের বর্তমান জেলা শাসক হলেন মিঃ অভিজিৎ সিং, আইএএস। 

নারায়ণপুরের নিকটতম প্রধান শহর জগদলপুর এবং এটি প্রায় ১২০ কিলোমিটার দূরে। নারায়ণপুর থেকে প্রায় ৫০ কিলোমিটার দূরে জাতীয় সড়ক অবস্থিত। নারায়ণপুরের নিকটতম রেলস্টেশন, সেখান থেকে আন্তঃরাষ্ট্রীয় ট্রেনগুলি চলাচল করে, সেগুলি হল জগদলপুর এবং রাজনন্দগাঁও এবং স্টেশনগুলি যথাক্রমে ১২০ কিলোমিটার এবং ১৮০ কিলোমিটার দূরে অবস্থিত।

বাস্তার বিভাগের একটি অংশ এবং নকশালদের দ্বারা ক্ষতিগ্রস্ত, পরিবহন এবং চিকিৎসা সুবিধা এখানকার মানুষদের জন্য দুটি প্রধান উদ্বেগ।

জনসংখ্যার উপাত্ত
----------------

২০১১ সালের জনগণনা অনুসারে নারায়ণপুর জেলার জনসংখ্যা  ১৩৯,৮২০ জন, যা প্রায় সেন্ট লুসিয়া রাষ্ট্রের জনসংখ্যার প্রায় সমান।  জনসংখ্যার বিচারে এটি ভারতের জেলাগুলির মধ্যে ৬০৬ তম স্থান অধিকার করে। জেলাটির জনসংখ্যার ঘনত্ব ২০ জন প্রতি বর্গকিলোমিটার (৫২ জন/বর্গমাইল) । ২০০১ থেকে ২০১১ এর দশকে জেলার জনসংখ্যার বৃদ্ধির হার ছিল ১৯.৪৯%। নারায়ণপুরে প্রতি ১০০০ পুরুষের জন্য ৯৯৮ জন মহিলা এবং সাক্ষরতার হার ৪৯.৫৯%। তফসিলি জাতি এবং তফসিলি উপজাতি জনসংখ্যার যথাক্রমে ৩.৫৬% এবং ৭৭.৩৬%। 





Languages of Nayaranpur district, 2011 census

  Gondi (৫৩.৮৯%)  Halbi (১৮.১৪%)  Chhattisgarhi (১৩.৭৩%)  Santali (১১.৩৬%)  Bengali (১.২৭%)  Others (১.৬১%)

ভারতের ২০১১ সালের জনগণনার সময়ে জেলা জনসংখ্যার ৫৩,৮৯% গোন্ডি, ১৮,১৪% হালবি, ১৩,৭৩% ছত্তিশগড়ি,, ১১,৩৬% সাঁওতালি এবং ১.২৭% বাংলা তাদের প্রথম ভাষা হিসেবে নিবন্ধন করেছিলেন।

প্রশাসনিক বিভাগ
---------------

নারায়ণপুর জেলা দুটি প্রশাসনিক ব্লকে বিভক্ত:

1. নারায়ণপুর- ১৭৬ টি গ্রাম (১৭২টিতে জনবসতি রয়েছে) ও ৪৫ টি গ্রামীণ পঞ্চায়েত নিয়ে গঠিত। এই ব্লকের আয়তন ২৭৬০ বর্গ কিলোমিটার ।
2. ওরছা - ২৩7 টি গ্রাম (২০৯ জন জনগোষ্ঠী) নিয়ে ২৪ টি গ্রাম পঞ্চায়েত রয়েছে। ই ব্লকের আয়তন ৩৮৮০ বর্গ কিলোমিটার ।

তথ্যসূত্র
---------

1. ↑  Srivastava, Dayawanti et al. (ed.) (২০১০)। *India 2010, A Reference Annual* (পিডিএফ)। Publications Division, Ministry of Information and Broadcasting, Government of Indiaand। পৃষ্ঠা 1122। আইএসবিএন 978-81-230-1617-7। ২০১০-১২-২৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১১-০১-২১। উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link)
2. ↑  "2 new districts formed in Chhattisgarh"। এপ্রিল ২০, ২০১০।
3. 1 2  "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০। "District Census 2011". Census2011.co.in. 2011. Retrieved 2011-09-30. CS1 maint: discouraged parameter (link)
4. ↑
5. ↑  US Directorate of Intelligence। "Country Comparison:Population"। ২০১১-০৯-২৭ তারিখে মূল থেকে আর্কাইভ করা। সংগ্রহের তারিখ ২০১১-১০-০১। Saint Lucia 161,557 July 2011 est.
6. ↑  2011 Census of India, Population By Mother Tongue
7. ↑  "About Narayanpur" (পিডিএফ)। ২ জুলাই ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ২২ জুন ২০১৩।
**ফ্রাঙ্কোবাদী স্পেনের সময় নির্বাসিত নারী**, স্পেনীয় গৃহযুদ্ধের সময় তাদের ভুল দিকে থাকার ফলে হয়েছিল। যুদ্ধের সময় জাতীয়তাবাদী চিন্তাধারার পিছনে নিপীড়ন এবং এর পরের বছরগুলিতে অনেক রাজনৈতিকভাবে সক্রিয় মহিলার চলে যাওয়া বা মৃত্যুর মুখোমুখি হওয়া ছাড়া আর কোনও বিকল্প ছিল না। হত্যা, পালিয়ে যাওয়া বা নিখোঁজ হওয়া নারীদের সঠিক সংখ্যা অজানা, কারণ এটি শুধুমাত্র অনুমান করাই সম্ভব হয়েছিল।

যারা রাজনৈতিকভাবে সক্রিয় ছিলেন, তাদের মধ্যে অনেকে নির্বাসনে থেকে শাসনের বিরোধিতা অব্যাহত রেখেছিলেন। এর মধ্যে রিপাবলিকান সংগ্রামীরা বিস্তৃতভাবে অন্তর্ভুক্ত ছিলেন যারা কখনও কখনও একসঙ্গে সমন্বয় করতেন। এতে মুজেরেস লিব্রেসও অন্তর্ভুক্ত ছিল। অন্যান্য গোষ্ঠীর বিপরীতে বেশিরভাগ সংগ্রামীরা শুধুমাত্র যুদ্ধের কারণেই সক্রিয় হয়ে ওঠে। ফলস্বরূপ, তারা রাজনৈতিকভাবে নির্বাসিত হয়েছিল কম এবং শুধুমাত্র ১৯৬০-এর দশকের মাঝামাঝি সময়ে পুনরুত্থান দেখেছিল। পার্টিডো কমুনিস্তা ডি এস্পানা (পিসিই) স্পেনের অভ্যন্তরে ও বিদেশে সর্বাধিক সক্রিয় রাজনৈতিক দল ছিল। পিসিই'র ইউনিওন ডি মুজেরেস অ্যান্টিফাসিস্টাস এস্পানিওলাস (ইউএমএই) বিপুল সংখ্যক রাজনৈতিকভাবে সক্রিয় স্পেনীয় নির্বাসিত নারীকে আকৃষ্ট করেছিল। তারা একটি বৃহত্তর বিষয়সূচির অংশ হিসাবে নারীদের মুক্তির বিষয় নিয়েছিল তা নয়, বরং তারা কঠোর লিঙ্গ নিয়ম আরোপ করেছিল।

পার্তিদো সোসিয়ালিস্তা ওব্রেরো এস্পানিওল (পিএসওই) দলের মহিলারাও মেক্সিকোতে গিয়েছিলেন, পিএসওই-র পাঁচ জন দ্বিতীয় রিপাবলিকান মহিলা ডেপুটির মধ্যে চারজন, ভেনেরান্দা গার্সিয়া মানসানো, মাতিলদে দে লা তোররে, হুলিয়া আলভারেস রেসানো ও মার্গারিটা নেলকেন মেক্সিকোতে নির্বাসনে চলে গিয়েছিলেন। নারীরা মেক্সিকো ও ফ্রান্স উভয় দলে নির্বাসনের সময় নেতৃত্ব দিয়েছিলেন। কেউ কেউ ফিরে আসেন ও কর্টেসে নির্বাচিত হন। পোওম (পিওইউএম)-এর সাথে জড়িত নারীরাও নির্বাসনে গিয়েছিলেন, এর মধ্যে মিকা এচেবেহেয়ার সবচেয়ে উল্লেখযোগ্য ছিলেন।

তথ্যসূত্র
---------

1. ↑  Davies, Catherine (১৯৯৮-০১-০১)। *Spanish Women's Writing 1849-1996* (ইংরেজি ভাষায়)। A&C Black। আইএসবিএন 9780485910063। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**ফ্রাঙ্ক উইলিয়াম মিলিগ্যান** (ইংরেজি: Frank Milligan; জন্ম: ১৯ মার্চ, ১৮৭০ - মৃত্যু: ৩১ মার্চ, ১৯০০) হ্যাম্পশায়ারের ফার্নবোরা এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের পক্ষে ১৮৯৯ সালে স্বল্পকালীন সময়ের জন্য আন্তর্জাতিক ক্রিকেটে অংশগ্রহণ করেছেন।

শৌখিন প্রথম-শ্রেণীর ক্রিকেটার হিসেবে ইয়র্কশায়ারের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিং করার পাশাপাশি ডানহাতে ফাস্ট বোলিংয়ে দক্ষ ছিলেন **ফ্রাঙ্ক মিলিগ্যান**।

খেলোয়াড়ী জীবন
---------------

প্রতিভাধর অল-রাউন্ডার হিসেবে যথেষ্ট সুনাম ছিল তার। সজীব পেস বোলিং, উজ্জ্বীবিত ফিল্ডার ও ব্যাট হাতে দৃষ্টিনন্দন স্ট্রোক খেলতেন ফ্রাঙ্ক মিলিগ্যান। ১৮৯৭ সালে ওভালে জেন্টলম্যানের সদস্যরূপে প্লেয়ার্সের বিপক্ষে সুন্দর ক্রীড়ানৈপুণ্য প্রদর্শন করেছিলেন। উভয় ইনিংসেই ৪৭ রান সংগ্রহের পাশাপাশি দ্বিতীয় ইনিংসে মাত্র তিন রান দিয়ে দুই উইকেট দখল করেন। এক বছর পর স্কারবোরায় দ্বিতীয় ইনিংসে ৭/৬১ বোলিং পরিসংখ্যান দাঁড় করান।

অন্য কাউন্টিতে জন্মগ্রহণ করলেও ইয়র্কশায়ারের পক্ষে কাউন্টি চ্যাম্পিয়নশীপে খেলেন। ১৮৯৪ থেকে ১৮৯৮-৯৯ মৌসুম পর্যন্ত ৯৫টি প্রথম-শ্রেণীর খেলায় অংশ নিয়ে দশটি অর্ধ-শতক ও ১৪৪ উইকেট দখল করেছিলেন।

টেস্ট ক্রিকেট
-------------

সমগ্র খেলোয়াড়ী জীবনে দুইটি টেস্ট খেলার সুযোগ লাভ করেন ফ্রাঙ্ক মিলিগ্যান। ১৮৯৮-৯৯ মৌসুমে লর্ড হকের নেতৃত্বাধীন ইংরেজ দলের সদস্যরূপে দক্ষিণ আফ্রিকা গমন করেন। ১৪ ফেব্রুয়ারি, ১৮৯৯ তারিখে টেস্ট ক্রিকেটে অভিষেক ঘটে তার। দ্বিতীয় ও সর্বশেষ টেস্টটি খেলেন একই সালের ১ এপ্রিলে। এ সফর শেষ হবার পরও দক্ষিণ আফ্রিকায় অবস্থান করেন।

বোর যুদ্ধে অংশগ্রহণ
-------------------

দক্ষিণ আফ্রিকায় অবস্থানকালে কর্নেল প্লামারের অধীনে দ্বিতীয় বোর যুদ্ধে অংশ নেন। সেখানে তিনি লেফট্যানেন্ট পদবী ধারণ করেন। ম্যাফকিং এলাকায় অবস্থান করেন। ৩১ মার্চ, ১৯০০ তারিখে দক্ষিণ আফ্রিকার ট্রান্সভাল প্রদেশের রামাতলাবামা এলাকায় ৩০ বছর বয়সে নিহত হন তিনি।

পশ্চিম ইয়র্কশায়ারের ব্র্যাডফোর্ডের হ্যারল্ড পার্কে গোলাপ বাগানে তাকে স্মরণপূর্বক স্মারকসূচক সূর্যঘড়ি রয়েছে।

তথ্যসূত্র
---------

1. ↑  "Gentlemen v Players, The Oval, 1897"। *CricketArchive*। সংগ্রহের তারিখ ২৯ ডিসেম্বর ২০১৭।
2. ↑  "Gentlemen v Players, Scarborough, 1898"। *CricketArchive*। সংগ্রহের তারিখ ২৯ ডিসেম্বর ২০১৭।
3. ↑  "History"। *Friends of Harold Park*। ২৩ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১ ফেব্রুয়ারি ২০১৪।

আরও দেখুন
---------

* ক্লেম উইলসন
* ক্রিস্টোফার হেসেলটাইন
* মিডলসেক্স কাউন্টি ক্রিকেট ক্লাব
* ইংরেজ টেস্ট ক্রিকেটারদের তালিকা
* আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা
* সামরিকবাহিনীতে অবস্থানকালীন নিহত ক্রিকেটারদের তালিকা

বহিঃসংযোগ
---------


উইকিমিডিয়া কমন্সে **ফ্রাঙ্ক মিলিগ্যান** সংক্রান্ত মিডিয়া রয়েছে।

* ইএসপিএনক্রিকইনফোতে ফ্রাঙ্ক মিলিগ্যান উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ফ্রাঙ্ক মিলিগ্যান  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**মাইকেল উইন্টারবটম** (ইংরেজি: Michael Winterbottom) (জন্ম: ২৯ মার্চ, ১৯৬১) একজন ইংরেজ চলচ্চিত্র পরিচালক, যিনি গত তের বছরে ১৬টি চলচ্চিত্র পরিচালনা করেছেন। চলচ্চিত্র ক্ষেত্রে আসার আগে তিনি পেশাজীবন শুরু করে ব্রিটিশ টেলিভিশনে কাজ করার মাধ্যমে। তার তিনটি চলচ্চিত্র কান চলচ্চিত্র উৎসবে পাম ডি'অর-এ মনোনীত হয়েছে।

ব্যক্তিগত জীবন
--------------

উইন্টারবটম তার ও লেভেলের পড়াশোনা শেষ করেছেন ব্ল্যাকবার্নে অবস্থিত কুইন এলিজাবেথ'স গ্রামার স্কুল থেকে। পরবর্তীতে তিনি অক্সফোর্ড বিশ্ববিদ্যালয়ের পড়াশোনা করতে যান। কিন্তু চলচ্চিত্রকলায় তার আগ্রহের কারণে তিনি অক্সফোর্ড ছেড়ে ব্রিস্টল ইউনিভার্সিটির চলচ্চিত্র স্কুলে ভর্তি হন। সেখানে তার অন্যতম একজন সহপাঠী ছিলেন মার্ক ইভান্স।

তথ্যসূত্র
---------

1. ↑  Hill, Claire (২০০৪-০১-১৭)। "Dark Marc"। The Western Mail। সংগ্রহের তারিখ ২০০৯-০৯-২১।

বহিঃসংযোগ
---------


উইকিমিডিয়া কমন্সে **মাইকেল উইন্টারবটম** সংক্রান্ত মিডিয়া রয়েছে।

* ইন্টারনেট মুভি ডেটাবেজে মাইকেল উইন্টারবটম (ইংরেজি)
* Critical essay by Deborah Allison *SensesOfCinema.com*
* "Fiction vs. Reality in the Films of Michael Winterbottom" *AlternateTakes.co.uk*
**সিনেমাস্কোর** লাস ভেগাসভিত্তিক একটি বাজার গবেষণা প্রতিষ্ঠান। চলচ্চিত্র দর্শকদের উপর জরিপ চালিয়ে "এ+" থেকে "এফ" গ্রেডের মধ্যে দর্শকদের রেটিং গ্রহণ করে, ফলাফল প্রকাশ করে এবং ফলাফলের ভিত্তিতে বক্স অফিস আয়ের পরিমাণ অনুমান করে।

পটভূমি
------

এড মিন্ট্‌জ ১৯৭৯ সালে নেইল সিমনের বড় ভক্ত হওয়া সত্ত্বেও *দ্য চীপ ডিটেকটিভ* দেখার পর তা ভালো না লাগলে তিনি সিনেমাস্কোর প্রতিষ্ঠা করেন। এছাড়া এমন আরেকজন হতাশ দর্শক সমালোচক ব্যতীত সাধারণ দর্শকের মতমত জানতে চাইলে, মিন্ট্‌জ এই ব্যবসায় শুরু করার সিদ্ধান্ত নেন। তিনি ইয়্যোম কিপুরের চাঁদার কার্ড থেকে দর্শকদের জন্য জরিপের কার্ড প্রস্তুত করেন। কোম্পানিটি প্রেক্ষাগৃহে গিয়ে যেসব দর্শক চলচ্চিত্র দেখেছেন তাদের উপর জরিপ করা হয় এবং তাদেরকে চলচ্চিত্রটি রেট করতে বলা হয় এবং জিজ্ঞেস করা হয় কোন বিষয় তাদের এই চলচ্চিত্র দেখতে আকৃষ্ট করেছে। জরিপের ফলাফল প্রকাশ করা হয় *এন্টারটেইনমেন্ট উইকলি*তে।

রেটিং
-----

একটি সিনেমাস্কোর জরিপ কার্ড
উত্তর আমেরিকার ২৫টি বড় শহরে ৩৫ থেকে ৪৫ জন সিনেমাস্কোরের প্রতিনিধি রয়েছে। প্রতি শুক্রবার চলচ্চিত্র মুক্তির প্রথম দিনে প্রতিনিধিরা যে কোন পাঁচটি শহরে জরিপ কার্ড নিয়ে পৌঁছান এবং দর্শকদের রেটিং করতে বলেন। কার্ডে দর্শকদের বয়স, লিঙ্গ, "এ+" থেকে "এফ" গ্রেডে তাদের রেটিং, তারা কি চলচ্চিত্রটির ডিভিডি, ব্লু-রে ক্রয় করতে ইচ্ছুক কিনা এবং কেন তারা এই চলচ্চিত্রটি পছন্দ করেছে তা জানতে চাওয়া হয়। সিনেমাস্কোপ সাধারণত একটি নির্দিষ্ট চলচ্চিত্রের জন্য ৪০০ কার্ড বিতরন করে; ৬৫% জরিপ কার্ড পর্যালোচনা করে এবং ৬% ভুল হিসেবে বাদ দেয়।

সিনেমাস্কোরে "এ+" পাওয়া মানে হল চলচ্চিত্রটি বক্স অফিসে সফলতা অর্জন করবে। মিন্ট্‌জের ভাষ্যমতে, "সিনেমাস্কোরে "এ" পাওয়া মানে হল ভালো, "বি" একটু নড়বড়ে, "সি" ভয়ানক এবং "ডি" থেকে "এফ" গ্রেডের চলচ্চিত্রগুলো নির্মাণ না করা উচিত ছিল।" ২০১৬ সালে তিনি বলেন, "লিওনার্দো ডিক্যাপ্রিও ও টম ক্রুজ এমন দুজন তারকা, তারা যত বাজে চলচ্চিত্রেই অভিনয় করুক না কেন তাদের ক্ষেত্রে পরিস্থিতি ভিন্ন হয়ে থাকে।"

তথ্যসূত্র
---------

1. 1 2  Lawrence, Christopher (২০১৬-০৮-৩০)। "Las Vegan's polling company keeps tabs on Hollywood"। *Las Vegas Review-Journal*।
2. ↑  Wieland, Chris (১৯৯৩-০৩-২০)। "In Springs, everybody's a critic"। *South Florida Sun-Sentinel*। Tribune Company।
3. ↑  McClintock, Pamela (২০১১-০৮-১৯)। "Why CinemaScore Matters for Box Office"। *The Hollywood Reporter*।
4. ↑  Goldstein, Patrick (১৩ অক্টোবর ২০০৯)। "CinemaScore's box-office swami"। *Los Angeles Times*।
5. ↑  Cunningham, Todd (২০১৩-০৬-১৮)। "CinemaScore Gets 'A' From Studios, Especially When It Counters Critics"। *The Wrap*।

বহিঃসংযোগ
---------

* প্রাতিষ্ঠানিক ওয়েবসাইট উইকিউপাত্তে এটি সম্পাদনা করুন
আব্বাসীয় খলিফাকে হত্যা
এটি গ্রেগরীয় বর্ষপঞ্জী অনুযায়ী ১১৩০-এর দশক। এটি শুরু হয়েছে ১লা জানুয়ারি, ১১৩০ থেকে এবং শেষ হয়েছে ৩১ ডিসেম্বর, ১১৩৯ তারিখে।

ঘটনা
----

### ১১৩০

এই অনুচ্ছেদটি ১১৩০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১১৩১

এই অনুচ্ছেদটি ১১৩১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১১৩২

এই অনুচ্ছেদটি ১১৩২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১১৩৩

এই অনুচ্ছেদটি ১১৩৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১১৩৪

এই অনুচ্ছেদটি ১১৩৪ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১১৩৫

এই অনুচ্ছেদটি ১১৩৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১১৩৬

এই অনুচ্ছেদটি ১১৩৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১১৩৭

এই অনুচ্ছেদটি ১১৩৭ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১১৩৮

এই অনুচ্ছেদটি ১১৩৮ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১১৩৯

এই অনুচ্ছেদটি ১১৩৯ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর
কম্পিউটার বিজ্ঞানে **প্রবিষ্ট উপাত্ত** বলতে বহির্বিশ্ব থেকে কোনও কম্পিউটারের প্রক্রিয়াকরণ ব্যবস্থার ভেতরে সরাসরি কিংবা কম্পিউটারের প্রান্তীয় কোনও যন্ত্রাংশের ভেতরে যে উপাত্ত সরবরাহ করা হয়, তাকে বোঝায়। উপাত্ত সরবরাহ করার প্রক্রিয়াটিকে **উপাত্ত প্রবিষ্টকরণ** বলে। ইংরেজি পরিভাষায় প্রবিষ্ট উপাত্ত এবং উপাত্ত প্রবিষ্টকরণ প্রক্রিয়া --- উভয়কেই **"ইনপুট"** (ইংরেজি: Input) বলে।

প্রবিষ্টকারী যন্ত্রাংশ
----------------------

কম্পিউটারে উপাত্ত প্রবেশ করানোর জন্য যেসব প্রান্তীয় যন্ত্রাংশের সহায়তা নেওয়া হয়, তাদেরকে প্রবিষ্টকারী যন্ত্রাংশ বলে। যেমন মাউস, কিবোর্ড, স্পর্শসংবেদী পর্দা (টাচস্ক্রিন), মাইক্রোফোন, ওয়েবক্যাম, টাচপ্যাড, ট্র্যাকপ্যাড, ছবির স্ক্যানার, ইত্যাদি।

কম্পিউটার ভাষায় উপাত্ত প্রবিষ্টকরণ
-----------------------------------

অনেক ইংরেজিভিত্তিক কম্পিউটার ভাষা তথা প্রোগ্রামলিখন ভাষাতে (যেমন ভিজুয়াল বেসিক) কম্পিউটার যন্ত্রকে প্রক্রিয়া করার জন্য উপাত্ত দিতে চাইলে "ইনপুট" (Input) নামের একটি বিশেষ চাবিশব্দ ব্যবহার করা হয়।

আরও দেখুন
---------

* উপাত্ত প্রবিষ্টকরণ পদ্ধতি (ইনপুট মেথড Input method)
* উপাত্ত প্রবিষ্টকরণ যন্ত্রাংশ (ইনপুট ডিভাইস Input device)
* ইনপুট/আউটপুট (Input/output)

তথ্যসূত্র
---------

1. ↑  Andrew Butterfield; Gerard Ekembe Ngondi; Anne Kerr, সম্পাদকগণ (২০১৬), *A Dictionary of Computer Science* (৭ম সংস্করণ), Oxford University Press উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Philip A. Laplante, সম্পাদক (২০০০), *Dictionary of Computer Science, Engineering and Technology*, CRC Press, পৃষ্ঠা 246 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Input Statement example in Visual Basic
বৌদ্ধ ব্রতীর দীক্ষালাভ
**প্রব্রজ্যা** (পালি; সংস্কৃত: ***প্রভ্রজ্যা***) এর আক্ষরিক অর্থ "এগিয়ে যাওয়া" এবং এর দ্বারা বুঝায়, যখন কোনো ব্যক্তি আত্মোৎসর্গ করে ভিক্ষু সম্প্রদায়ের *(পুরোপুরি বৃত সন্ন্যাসী)* সাথে বৌদ্ধ জীবনযাপন করতে গৃহ ত্যাগ করে। এটি সাধারণত একজন ব্রতী *(শ্রমণ)* হিসেবে জড়িত হওয়ার প্রারম্ভিক বিন্যাসকে বুঝায়। এটিকে কখনও কখনও "নিম্ন বিন্যাস" হিসাবে উল্লেখ করা হয়। একটি সময় পরে বা বিশ বছর বয়স্ক শ্রমণরা "উপসম্পদা"*(অথবা উচ্চ বিন্যাস)* লাভ করে পূর্ণাঙ্গ ভিক্ষুরূপে স্বীকৃত হন।

মিয়ানমারের মতো কিছু ঐতিহ্যবাহী থেরবাদী দেশে ছেলেরা বয়ঃসন্ধিকালে প্রব্রজ্যা'য় *(সিনবিউ)* অধীন হয়। চীন ও জাপানের মতো মহাযানী দেশগুলিতে, প্রব্রজ্যা শিক্ষানবিশ সময়ের পূর্বে ঘটে।

তথ্যসূত্র
---------

1. ↑  "প্রব্রজ্যা"। *english-bangla.com*। সংগ্রহের তারিখ ৪ এপ্রিল ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  "প্রব্রজ্যা"। *বাংলাপিডিয়া*। সংগ্রহের তারিখ ৫ মে ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "উপসম্পদা"। *বাংলাপিডিয়া*। সংগ্রহের তারিখ ৫ মে ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Upasampadā"। *Encyclopædia Britannica Online*। সংগ্রহের তারিখ ২৭ সেপ্টেম্বর ২০০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  Encyclopædia Britannica (2007a).
এটি গ্রেগরীয় বর্ষপঞ্জী অনুযায়ী ১১২০-এর দশক। এটি শুরু হয়েছে ১লা জানুয়ারি, ১১২০ থেকে এবং শেষ হয়েছে ৩১ ডিসেম্বর, ১১২৯ তারিখে।

ঘটনা
----

### ১১২০

এই অনুচ্ছেদটি ১১২০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১১২১

এই অনুচ্ছেদটি ১১২১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১১২২

এই অনুচ্ছেদটি ১১২২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১১২৩

এই অনুচ্ছেদটি ১১২৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১১২৪

এই অনুচ্ছেদটি ১১২৪ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১১২৫

এই অনুচ্ছেদটি ১১২৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১১২৬

এই অনুচ্ছেদটি ১১২৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১১২৭

এই অনুচ্ছেদটি ১১২৭ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১১২৮

এই অনুচ্ছেদটি ১১২৮ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১১২৯

এই অনুচ্ছেদটি ১১২৯ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর
**স্বাভাবিক ভাষা উৎপাদন** (ইংরেজি: Natural language generation, অথবা, সংক্ষেপে NLG) হচ্ছে স্বাভাবিক ভাষা প্রক্রিয়াজাতকরণের একটি কাজ যেখানে যন্ত্র উপস্থাপন ব্যবস্থা (জ্ঞানভিত্তিক অথবা যৌক্তিকরুপ) থেকে স্বাভাবিক ভাষা উৎপাদন করা হয়। মানসিক উপস্থাপনার (mental representations) জন্য যখন এরকম আনুষ্ঠানিক উপস্থাপনা (formal representations) আদর্শ হিসেবে ব্যাখ্যা করা হয়, মনোভাষাবিদরা তখন ভাষা উৎপাদন শব্দটিকে অগ্রাধিকার দেন।

যেহেতু স্বাভাবিক ভাষা উৎপাদন কম্পিউটার ভিত্তিক উপস্থাপনাকে স্বাভাবিক ভাষায় রূপান্তর করে উপস্থাপন করে, তাই একে একজন অনুবাদকও বলা যেতে পারে। তবে স্বাভাবিক ভাষার সহজাত স্পষ্টতার জন্য চূড়ান্ত ভাষা উৎপাদন পদ্ধতি সংকলনকারী (compiler) থেকে ভিন্ন। যদিও স্বাভাবিক ভাষা উৎপাদন অনেক আগে থেকেই বিদ্যমান ছিল, কিন্তু বর্তমানে এ প্রযুক্তির বাণিজ্যিক ব্যবহার অধিকহারে পরিলক্ষিত হচ্ছে।

এটা স্বাভাবিক ভাষা উপলব্ধির বিপরীত হিসেবে দেখা যেতে পারে: যেখানে স্বাভাবিক ভাষা উপলব্ধি পদ্ধতিকে মেশিন উপস্থাপিত (machine representation) ভাষা উৎপাদনে যোগান (input) বাক্যের দ্ব্যর্থতা নিরসন করতে হয়, সেথানে স্বাভাবিক ভাষা উৎপাদন পদ্ধতিকে কীভাবে একটি ধারণাকে শব্দের মাধ্যমে প্রকাশ করা যায় তার সিদ্ধান্ত নিতে হয়।

সহজ উদাহরণ হচ্ছে সেসব পদ্ধতি যেগুলো গঠন অক্ষর উৎপন্ন করে। এগুলো সাধারনত কোন ব্যাকরণের নিয়ম অন্তর্ভুক্ত করেনা, কিন্তু কোন ভোক্তার জন্য বার্তা উৎপন্ন করতে পারে, যেমন, ভোক্তার ক্রেডিট কার্ডের খরচের সীমা পার হয়ে গিয়েছে জানিয়ে দেওয়া। আরো জটিল স্বাভাবিক ভাষা উৎপাদন পদ্ধতি যোগাযোগের লক্ষ্য পূরণের জন্য পরিবর্তনশীলভাবে লিখন তৈরি করতে পারে। স্বাভাবিক ভাষা প্রক্রিয়াজাতকরণের অন্যান্য ক্ষেত্রে, হয় ভাষার স্পষ্ট নকশা (যেমন, ব্যাকরন) ও অন্যান্য কার্যক্ষেত্রের ব্যবহারের মাধ্যমে, অথবা, মানব-লিখিত লিখন বিশ্লেষণ করে আহরিত পরিসংখ্যানগত নকশা ব্যবহার করার মাধ্যম হিসেবে ব্যবহার করা যায়।

তথ্যসূত্র
---------
**ফ্রাঙ্ক চার্লস হেইস** (ইংরেজি: Frank Hayes; জন্ম: ৬ ডিসেম্বর, ১৯৪৬) ল্যাঙ্কাশায়ারের প্রেস্টন এলাকায় জন্মগ্রহণকারী প্রথিতযশা সাবেক ইংরেজ আন্তর্জাতিক ক্রিকেটার। বর্তমানে তিনি ওকহাম স্কুলে ক্রিকেট পরিচালকের দায়িত্বে রয়েছেন। ১৯৭৩ থেকে ১৯৭৬ সময়কালে ইংল্যান্ড ক্রিকেট দলের অন্যতম সদস্য ছিলেন। ঘরোয়া প্রথম-শ্রেণীর কাউন্টি ক্রিকেটে ল্যাঙ্কাশায়ারের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও ডানহাতে মিডিয়াম বোলিং করতেন **ফ্রাঙ্ক হেইস**।

প্রথম-শ্রেণীর ক্রিকেটে অংশগ্রহণ
-------------------------------

ঘরোয়া প্রথম-শ্রেণীর কাউন্টি ক্রিকেটে সংশয়াতীতভাবে দূর্দান্ত সফলতা পেয়েছেন। ১৯৭০ সালে প্রথম-শ্রেণীর ক্রিকেটে অভিষেক ঘটে তার। উদ্বোধনী খেলাতেই ৯৪ রানের মূল্যবান ইনিংস খেলেন। পরের খেলায় করেন ৯৯ রান। ফলশ্রুতিতে ১৯৭৩ সালে টেস্টের প্রস্তুতিমূলক খেলায় অংশগ্রহণের সুযোগ লাভ করেন। সেখানেও তিনি সফলকাম ছিলেন। অভিষেক খেলার সাত বছর পর ১৯৭৭ সালে ম্যালকম ন্যাশের এক ওভার থেকে নির্দয়ভাবে পিটিয়ে ৩৪ রান তুলেন (৬-৪-৬-৬-৬-৬)। ঐ ন্যাশের ওভার থেকেই গ্যারি সোবার্স ছয়টি ছক্কার মার মেরে বিশ্বরেকর্ড গড়েছিলেন।

১৯৭৮ থেকে ১৯৮০ সময়কালে ল্যাঙ্কাশায়ার দলের নেতৃত্বে ছিলেন তিনি।

খেলোয়াড়ী জীবন
---------------

সমগ্র খেলোয়াড়ী জীবনে নয়টি টেস্ট ও ছয়টি একদিনের আন্তর্জাতিকে অংশগ্রহণের সুযোগ ঘটে ফ্রাঙ্ক হেইসের।

টেস্ট ক্রিকেট অভিষেকেই অপরাজিত ১০৬ রানের ইনিংস উপহার দেন ক্রিকেট বিশ্বকে। ১৯৭৩ সালে ওভালে সফরকারী ওয়েস্ট ইন্ডিজের বিপক্ষে তিন অঙ্কের কোঠা অতিক্রম করেছিলেন। এরফলে ত্রয়োদশ ইংরেজ ব্যাটসম্যান হিসেবে এ বিরল কীর্তিগাঁথা রচনা করেন তিনি। পরবর্তীতে তিনি আর বড় ধরনের সংগ্রহের দিকে ধাবিত হতে পারেননি। এরপর তিনি আরও আট টেস্টে অংশগ্রহণ করলেও তিনি আর তেমন তার প্রতিশ্রুতিশীলতার স্বাক্ষর বহন করতে পারেননি। এর সবগুলোই ওয়েস্ট ইন্ডিজের বিপক্ষে ছিল ও সর্বোচ্চ ২৯ রান করতে পেরেছিলেন। অন্য ১৬ ইনিংসে মাত্র ১৩৮ তুলতে পেরেছিলেন। দূর্ভাগ্যবশতঃ নয় টেস্টের সবগুলোই ছিল অত্যন্ত শক্তিধর ওয়েস্ট ইন্ডিজের বিপক্ষে।

১৯৭৩-৭৪ মৌসুমে ইংরেজ দলের সাথে ওয়েস্ট ইন্ডিজ গমন করেন। ১৯৭৬ সালে ওয়েস্ট ইন্ডিজের বিপক্ষে লড়াইয়ে অবতীর্ণ হবার জন্য পুনরায় তাকে দলে অন্তর্ভুক্ত করা হয়।

খেলার ধরন
---------

মার্জিত, দৃষ্টিনন্দন ব্যাটিংয়ের অধিকারী ফ্রাঙ্ক হেইস শুরুতেই প্রতিশ্রুতিশীলতার স্বাক্ষর রাখতে শুরু করেন। পিছনের পায় ভর রেখে দূর্দান্ত সফলতার পরিচয় দিতেন। ড্রাইভও মারতেন বেশ ভালোভাবে। এছাড়াও স্বাচ্ছন্দ্যে রান তুলতেন।

১৯৮৪ সালে ক্রিকেট খেলা থেকে অবসরগ্রহণ করেন ফ্রাঙ্ক হেইস।

তথ্যসূত্র
---------

1. ↑  Bateman, Colin (১৯৯৩)। *If The Cap Fits*। Tony Williams Publications। পৃষ্ঠা 85। আইএসবিএন 1-869833-21-X।
2. ↑  "Cook comes to the boil"। BBC Sport। ২০০৬-০৩-০৪। সংগ্রহের তারিখ ২০০৯-১০-০৯।

বহিঃসংযোগ
---------

* ইএসপিএনক্রিকইনফোতে ফ্রাঙ্ক হেইস উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ফ্রাঙ্ক হেইস  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
ইংল্যান্ড দল – ১৯৭৫ ক্রিকেট বিশ্বকাপ |
| --- |
| 
* ১ ডেনিস (অঃ)
* ২ অ্যামিস
* ৩ আর্নল্ড
* ৪ ফ্লেচার
* ৫ গ্রেগ
* ৬ হেইস
* ৭ জেমসন
* ৮ নট (উইঃ)
* ৯ লিভার
* ১০ ওল্ড
* ১১ স্নো
* ১২ আন্ডারউড
* ১৩ উড

 | ইংল্যান্ড |
**স্বামী অসক্তানন্দ**  (১৪ জুন ১৯৩১ – ১৯ অক্টোবর ২০০৯) স্বামী বিবেকানন্দ প্রবর্তিত রামকৃষ্ণ অনুশাসন তথা ভাবধারায় অনুপ্রাণিত সন্ন্যাসী ছিলেন। তিনি আমেরিকায় বেদান্ত প্রচার সহ মহারাজ স্বামী লোকেশ্বরানন্দের আজীবন ছায়াসঙ্গী ছিলেন।

জন্ম ও প্রারম্ভিক জীবন
----------------------

স্বামী অসক্তানন্দের জন্ম অবিভক্ত বাংলার অধুনা বাংলাদেশের তৎকালীন শ্রীহট্ট জেলার (বর্তমানে সিলেট) জেলার পাইলগাঁও গ্রামে। পিতা যোগেন্দ্রকুমার চক্রবর্তী ও মাতা নির্মলা দেবী। তার পূর্বাশ্রমের নাম ছিল বিষ্ণুপ্রসাদ চক্রবর্তী। বাল্যকাল থেকেই পিতার কঠোর নির্দেশে তাকে প্রাণায়াম, ব্যায়াম ইত্যাদি করতে হত। সেইসঙ্গে সকাল ও সন্ধ্যায় সবাইয়ের সাথে ধ্যান, জপ, ভাগবত, গীতা, উপনিষদ প্রভৃতি ধর্মগ্রন্থ থেকে পাঠ করতে হত। পড়াশোনা শুরু হয়েছিল গ্রামেরই এক স্কুলে। তবে পিতা সেসময় অ্যাকাউন্টান্ট জেনারেল বেঙ্গলে ডিভিশনাল অ্যাকাউন্টেন্টের পদে থাকার কারণে বিভিন্ন স্থানে ঘুরতে হত। ১৯৪৭ খ্রিস্টাব্দে দেশভাগের পর বহরমপুরের কৃষ্ণনাথ কলেজিয়েট স্কুল থেকে এন্ট্রান্স এবং কৃষ্ণনাথ কলেজ থেকে আইএসসি পাশ করেন। এরপর ১৯৫১ খ্রিস্টাব্দে চলে আসেন কলকাতার পাথুরিয়াঘাটার রামকৃষ্ণ মিশন স্টুডেন্টস হোমে।  স্বামী লোকেশ্বরানন্দের সহায়তায় তিনি সিটি কলেজ থেকে বিজ্ঞানে স্নাতক হন।

কলেজের পাঠ শেষে তিনি ১৯৫৪ খ্রিস্টাব্দে তিনি পাথুরিয়াঘাটায় স্বামী লোকেশ্বরানন্দের কাছে ব্রহ্মচারীরূপে রামকৃষ্ণ সংঘে যোগ দেন।

সমাজসেবায় আত্মনিয়োগ
---------------------

বাল্যকাল থেকেই বিষ্ণুপ্রসাদ সমাজসেবায় ব্রতী ছিলেন। দরিদ্রসেবা, দুর্ভিক্ষে নিরন্নদের অন্নদান প্রভৃতি কর্মকাণ্ডে  স্বামী বিবেকানন্দর আদর্শ তাঁকে অনুপ্রাণিত করেছিল। রামকৃষ্ণ মিশনের চেরাপুঞ্জি আশ্রমের অধ্যক্ষ পুনাপ্পন মহারাজের অনুরোধে সেখানে গণিত ও পদার্থবিজ্ঞান বিষয়ে শিক্ষকতা করেন কিছুদিন। তবে পাথুরিয়াঘাটা আশ্রমে বিষ্ণুপ্রসাদের আগমন প্রকৃত পক্ষে এক সংযোগ ছিল। স্বামী লোকেশ্বরানন্দ ও স্বামী অসক্তানন্দ একে অপরকে ভালো ভাবে চিনেছিলেন। স্বামী লোকেশ্বরানন্দ বিষ্ণুপ্রসাদের কলেজে পড়ার সময় থেকেই তাঁর ভিতরের শক্তিকে ভালোবাসার সাথে যেমন প্রশ্রয় দিতেন তেমনই প্রয়োজনে মৃদু শাসনে নিয়ন্ত্রণ করতেন। ফলে স্বামী অসক্তানন্দ স্বামী লোকেশ্বরানন্দের আজীবন ছায়াসঙ্গী হয়ে রইলেন। স্বামী লোকেশ্বরানন্দের চিন্তাধারা বাস্তবায়নে ও কর্মকাণ্ডের রূপায়ণে তাঁর সহযোগী ছিলেন। তাঁদের সম্মিলিত প্রচেষ্টায় কলকাতার দক্ষিণ শহরতলির "উখিলা-পাইকপাড়া" গ্রাম রূপান্তরিত হয়  নরেন্দ্রপুরে। স্বামী লোকেশ্বরানন্দ পাথুরিয়াঘাটার স্টুডেন্টস হোমের সকলকে নিয়ে চলে আসেন নরেন্দ্রপুর। দুবৎসরের মধ্যে গড় ওঠে ব্রহ্মানন্দ ভবন। ১৯৫৮ খ্রিস্টাব্দে এই ভবনেই মহারাজ ব্রহ্মচারী অমলচৈতন্যকে প্রধান শিক্ষক করে স্থাপিত হল অন্যতম বিখ্যাত শিক্ষা প্রতিষ্ঠান নরেন্দ্রপুর রামকৃষ্ণ মিশন। ১৯৫৮ খ্রিস্টাব্দ হতে ১৯৬৩ খ্রিস্টাব্দ পর্যন্ত নরেন্দ্রপুর বিদ্যালয়ের প্রধান শিক্ষক। ১৯৬৩ খ্রিস্টাব্দ হতে ১৯৬৬ খ্রিস্টাব্দ পর্যন্ত ছিলেন আশ্রমের কোষাধ্যক্ষ। পরবর্তী দশ বৎসর সময়ে তিনি আমেরিকার বিভিন্ন শহরে বেদান্ত প্রচার করেন। ১৯৭৬ খ্রিস্টাব্দ হতে আমৃত্যু নরেন্দ্রপুর রামকৃষ্ণ মিশনের সম্পাদকের দায়িত্ব পালন করেন।

তথ্যসূত্র
---------

1. ↑  অঞ্জলি বসু সম্পাদিত, *সংসদ বাঙালি চরিতাভিধান*, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ৪২,৪৩, আইএসবিএন ৯৭৮-৮১-৭৯৫৫-২৯২-৬